Document ID: /fineweb-2-swissfilter-quality_10-filterrobots/filtered/01308.jsonl.gz/1576

Lajme
19 vjet nga sulmet terroriste në SHBA
Shtetet e Bashkuara, por edhe mbarë bota përkujtojnë sot 19-vjetorin e sulmeve të përgjakshme të 11 shtatorit 2001.
Sulmi ndaj Kullave Binjake ishte kryer më 11 shtator 2001 nga një grup prej 19 vetash rrëmbyes radikalë, 15 prej të cilëve ishin nga Arabia Saudite, dy nga Emiratet e Bashkuara Arabe, një nga Egjipti dhe një nga Libani, përcjell albinfo.ch.
Fillimisht njëri aeroplan i rrëmbyer ishte përplasur mbi kullën veriore të Qendrës Botërore të Tregtisë në Nju-Jork, duke krijuar një çarje të thellë në faqen e ndërtesës dhe duke shkaktuar zjarr, kurse 17 minuta më vonë, një aeroplan tjetër pasagjerësh përplaset mbi kullën jugore. Në sulmin e 11 shtatorit 2001 humbën jetën rreth 3 mijë persona.
Në mesin e viktimave në Kullat Binjake ishin 2.752 persona, prej tyre 343 zjarrfikës dhe 60 policë. Pjesa më e madhe e viktimave ishin civilë të 70 kombësive të ndryshme. Ceremonitë në Nju-Jork dhe Uashington do të nisin me një minutë heshtje, në kohën kur ndodhën sulmet. Ekspertët shprehen se 11 shtatori 2001 ndryshoi shumë gjëra në botë. Këto ngjarje u bënë shkak për nisjen e një fushate të gjerë të udhëhequr nga SHBA-ja kundër terrorizmit.
Për të nderuar viktimat e këtij sulmi dhe solidarizuar me popullin amerikan, në Kosovë mbahen disa aktivitete.
Aktivitetet:
Në nderim të viktimave të aktit terrorist mbi Kullat Binjake në SHBA, zjarrfikësit e Prishtinës bëjnë pastrimin e platos dhe vendosjen e flamurit të ri te shtatorja e Presidentit Bill Clinton.
Në kujtim të viktimave të sulmit terrorist në SHBA, Kryetarja e Kuvendit të Kosovës, Vjosa Osmani, së bashku me ambasadorin amerikan, Philip Kosnett, do të vendosin kurora me lule te pllaka përkujtimore e 11 shtatorit.
Policia e Kosovës, zjarrfikësit dhe pjesëtarët e Qendrës së Mjekësisë Urgjente i ndezin alarmet në nderim të viktimave të 11 shtatorit në SHBA.
Të ngjashme
Amerikani e fitoi lotarinë dy herë brenda vitit
Të tjera nga Lajme
E-Diaspora
-
Ja përse të huajve në Cyrih nuk u lejohet posti i mbikëqyrësit të gjuetisë Kundërshtarët, votimin e tyre kundër e kanë argumentuar veç tjerash me ndalesën që kanë në Zvicër...
-
Neuchâtel
Belul Bajrami, për të katërtën herë asamblist në komunën La Tène
-
Albinfo.ch transmeton live koncertin “Klassik trifft Ethno” në Vjenë
-
Doli nga shtypi numri më i ri i magazinës albinfo.ch
-
Artistët shqiptarë në Vjenë, koncert për nder të Festës Kombëtare të Austrisë
Jeta në Zvicër
-
Në Ticino, nga nesër, maska bëhet e detyrueshme edhe jashtë Ndërkohë, në shumicën e kantoneve të Zvicrës konsiderohet se Ticino "ka shkuar tepër larg" me këtë...
-
Ja përse të huajve në Cyrih nuk u lejohet posti i mbikëqyrësit të gjuetisë
-
Zvicra përballet me mbingarkesa në spitale
-
Pandemia po lë gjurmë në industrinë e orëve zvicerane
-
schwellbrunn, Zvicër
Mysafiri i infektuar e bën dasmën me mbi 200 veta, vatër të koronës